open-index/open-wikipedia-markdown huggingface dataset:
Выпечка

[thumb|Гатовая выпечка ў аддзеле самаабслугоўвання адной з булачных [Мюнхена.]]
**Выпечка** — агульная назва для хлебабулачных, кандытарскіх і іншых вырабаў, гатаваных метадам выпякання, а таксама сам гэты працэс.

Дробнаштучныя хлебабулачныя вырабы выпякаюць пераважна з хлебнага цеста вагой да 250 грам — булачкі, рагалікі, круасаны.

Кандытарскія вырабы выпякаюць з іншых відаў цеста, пераважна з дадаваннем тлушчаў і цукру. Да іх таксама далучаюць і несалодкія вырабы з працяглым тэрмінам захоўвання — галеты, крэкеры, салёныя палачкі, брэцэлі. Класічныя віды кандытарскіх вырабаў — печыва, пірагі і тарты.

## Спасылкі 
* Артыкул пра функцыі інгрэдыентаў у выпечцы

Катэгорыя:Пякарная вытворчасць
Катэгорыя:Хлебабулачныя вырабы
Катэгорыя:Кандытарская вытворчасць
Катэгорыя:Кандытарскія вырабы
Waking the Fallen

**«Waking the Fallen»** — другі студыйны альбом каліфарнійскага гурта «Avenged Sevenfold», які выйшаў у 2003 годзе. Атрымаў залаты статус RIAA (500 тысяч копій) у чэрвені—ліпені 2009 года.

## Спіс кампазіцый 
## Сінглы 
* «Second Heartbeat» (2003)
* «Unholy Confessions» (2004)

## Выканаўцы 
* M. Shadows — вакал
* Synyster Gates — лідар-гітара
* Zacky Vengeance — рытм-гітара
* Johnny Christ — бас-гітара
* The Rev — ударныя

Катэгорыя:Альбомы Avenged Sevenfold
Катэгорыя:Альбомы 2003 года
Мальмё Арэна

**Мальмё Арэна** () — мультыфункцыянальная закрытая арэна ў Хюльевонгу — раёне Мальмё, Швецыя.

Мальмё Арэна была адкрыта 6 лістапада 2008 года. Умяшчальнасць каля 13 000 гледачоў на спартыўных мерапрыемствах. Падчас канцэртаў і іншых мерапрыемстваў — да 15 500 чалавек. Мае 72 ложы. Агульная колькасць месцаў у рэстаране — 3 250.

## Адказныя за будаўніцтва 
Стадыён спраектаваны архітэктарамі кампаній «MM Matsson Konsult AB», «Pöyry Architects» і «Wingårdh arkitektkontor». У якасці інжынераў-будаўнікоў выступіла арганізацыя «Byggteknik i Skåne».

## Характарыстыкі комплексу 
* Ложы: 72
* Агульная плошча: 51000 м ²
* Шырыня ўнутраных калідораў: 22,5 метра
* Рэстаранная зона: 3250 месцаў
* Крамы хуткага харчавання: 20
* Туалеты: 370
* Максімальная плошча арэны: 3200 м ²
* Прыярытэтныя месцы: 53 шт. (+ 53 месцы для асістэнтаў).

## Падзеі 
Мальмё Арэна прымае ў сябе хатнія матчы хакейнай каманды Мальмё «Redhawks», замяніўшы іх колішні хатні стадыён, «Malmö Isstadion».

Брытні Спірс выступіла на арэне 11 кастрычніка 2011 года ў ходзе яе тура пад назвай «Femme Fatale».

31 кастрычніка 2011 г. папулярная спявачка Rihanna падчас свайго тура павінна была правесці сольны канцэрт на арэне, але мерапрыемства было адменена ўсяго за некалькі гадзін да канцэрту з-за праблем са здароўем.

Паўфіналы Melodifestivalen — нацыянальнага конкурсу песні Швецыі, прайшлі на арэне ў 2009, 2010, 2011 і 2012 гадах.

Акрамя таго, на арэне прайшоў фінал чэмпіянату свету па гандболу 2011 сярод мужчын.

Таксама свае канцэрты тут правялі такія выканаўцы, як Боб Дылан, Ульф Лундэль, Кліф Рычард, Rammstein, Lady Gaga, Judas Priest, In Flames.

8 ліпеня 2012 года стала вядома, што арэна была выбрана месцам правядзення Еўрабачання 2013.

Катэгорыя:Спорт у Мальмё
Катэгорыя:Лядовыя арэны
Катэгорыя:Спартыўныя збудаванні Швецыі
Вечар блазнаў

**«Вечар блазнаў»** () — фільм Інгмара Бергмана 1953 года.

## Сюжэт 
Некалькі дзён з жыцця артыстаў вандроўнага цырка, «самых вясёлых людзей на свеце». Яны імкнуцца здабыць свабоду і стабільнасць, вырвацца з абцугоў галечы і бадзяжніцтва, але грамадства не хоча прымаць іх, сустракае іх у лепшым выпадку адчужана-абыякава, а ў горшым — кпінамі, пагардай і здзекаваннямі.

## У ролях 
* Оке Гронберг — Альберт Юхансан
* Харыет Андэрсан — Ганна
* Хасэ Экман — Франс
* Андэрс Эк — Фрост
* Гудрун Брост — Альма
* Анніка Трэтаў — Агда
* Эрык Страндмарк — Енс
* Гунар Б'ёрнстранд — спадар Шуберг
* Курт Леўгрэн — Блом
* Кікі (акцёр) — карлік

Катэгорыя:Фільмы Інгмара Бергмана
Першая абласная канферэнцыя арганізацый РСДРП Паўночна-Заходняга края

**Першая абласная канферэнцыя арганізацый РСДРП Паўночна-Заходняга краю**. Адбылася ў жніўні 1905 у Мінску. Склікана ЦК РСДРП у ходзе падрыхтоўкі агульнарасійскай канферэнцыі сацыял-дэмакратычных партый, каб вызначыць метады байкоту Булыгінскай думы. Прысутнічалі дэлегаты Палескага, Дзвінскага, Рыжскага, Смаленскага камітэтаў Паўночна-Заходняга саюза, Віленскай, Мінскай, Віцебскай, Смаргонскай, Гомельскай і Бабруйскай арганізацый РСДРП, Цэнтральнай групы Варшаўскай ваенна-рэвалюцыйнай арганізацыі, прадстаўнік ЦК РСДРП Дз. С. Пасталоўскі.

Былі разгледжаны пытанні аб Дзяржаўнай думе, аб аб'яднанні партыі, аб адносінах да нацыянальных сацыял-дэмакратычных партый і інш. Канферэнцыя стварыла Бюро арганізацый РСДРП Паўночна-Заходняга краю для падрыхтоўкі чарговай абласной канферэнцыі і выдання на нацыянальных мовах агульнай абласной газеты. Выбрала дэлегата на мідпартыйную канферэнцыю, якую меркаваў склікаць ЦК РСДРП.

## Літаратура 
* Першая абласная канферэнцыя арганізацый РСДРП Паўночна-Заходняга краю // Энцыклапедыя гісторыі Беларусі: У 6 т. Т. 5. М — Пуд / БелЭн; Рэдкал.: Г. П. Пашкоў (гал. рэд.) і інш.; Маст. Э. Э. Жакевіч. — Мн.: БелЭн, 1999. — 592 с.: іл. – С. 470. — ISBN 985-11-0141-9.

Катэгорыя:РСДРП
Катэгорыя:1905 год у Мінску
Жанчыны чакаюць

**«Жанчыны чакаюць»** () — чорна-белая драма рэжысёра Інгмара Бергмана па творы Гуна Грута. Прэм’ера фільма адбылася 3 лістапада 1952 года.

## Сюжэт 
Ракель, Марта, Карын і Анэт замужам за чатырма братамі. Чакаючы ў загарадным доме вяртання сваіх мужоў, кожная распавядае гісторыю свайго замужжа. Ракель наракае на тое, што муж не ўхваляў яе уласную справу. Марце спачатку не хацелася выходзіць замуж і нараджаць дзіцяці. Карын распавяла аб сваіх прыгодах у ліфце, калі яны былі там з мужам. Пакуль жанчыны пляткараць, Май, малодшая сястра Марты, збіраецца збегчы са сваім палюбоўнікам.

## У ролях 
* Аніта Б’ёрк — Ракель
* Эва Дальбек — Карын
* Май-Брыт Нільсан — Марта
* Айна Таўбэ — Анэт
* Гунар Б’ёрнстранд — Фрэдрык Лабеліус
* Біргер Мальмстэн — Марцін Лабеліус
* Карл-Арнэ Хольмстэн — Эўген Лабеліус
* Хока Вестэргрэн — Паўль Лабеліус
* Ярл Кул — Кай
* Герд Андэрсан — Май
* Б’ёрн Б’ельфвенстам — Хенрык Лабеліус

## Здымачная група 
* Рэжысёр-пастаноўшчык: Інгмар Бергман
* Сцэнарыст: Інгмар Бергман
* Аператар: Гунар Фішэр
* Прадзюсар: Алан Экелюнд
* Мастак-пастаноўшчык: Нільс Свенваль
* Кампазітар: Эрык Нордгрэн
* Гукарэжысёр: Свен Хансен
* Мантажор: Оскар Розандэр
* Мастак па касцюмах: Барбра Серман
* Грымёр: Карл Люндх

## Літаратура 
* Hauke Lange-Fuchs: Ingmar Bergman: Seine Filme — sein Leben, Heyne, München 1988, ISBN 3-453-02622-5, S. 90-94.

Катэгорыя:Фільмы Швецыі
Катэгорыя:Фільмы 1952 года
Катэгорыя:Фільмы Інгмара Бергмана
Бульбяное пюрэ

**Бульбяное пюрэ** (**тоўчаная бульба**) — пюрэ з бульбы. Распаўсюджаны спосаб прыгатавання бульбы ва ўсім свеце. Бульбяное пюрэ, як правіла, ужываецца як гарнір, але можа выкарыстоўвацца як інгрэдыент для падрыхтоўкі іншых страў. Адвараную ачышчаную бульбу таўкуць, часам дадаюць бекон, абсмажаную цыбулю, кавалачкі папрыкі.

## Сухое бульбяное пюрэ 
Сухое бульбяное пюрэ — прадукт для зручнага і хуткага прыгатавання гарніру або, дзякуючы прымяненню асобай тэхналогіі і ўсялякіх дабавак, разнастайных іншых абедзенных страў. Сухое бульбяное пюрэ вырабляюць у выглядзе крупкі, шматкоў і гранул. Бульбяная крупка — дробназярністы прадукт вільготнасцю не больш за 12 % і памерам крупінак 1—2 мм белага або светла-крэмавага колеру. Аб’ёмная маса прадукту вагаецца ў межах 500—600 кг/м³. Бульбяныя гранулы — цыліндрыкі дыяметрам ад 1 да 3 мм, даўжынёй ад 5 да 25 мм белага або крэмавага колеру разнастайных адценняў, уласцівых адпаведным гатункам бульбы, вільготнасцю не больш за 12 %. Аб’ёмная маса гранул дыяметрам 1—3 мм і даўжынёй 22 мм складае 300—400 кг/м³. Бульбяныя шматкі — вельмі тонкія (таўшчынёй 0,2—0,3 мм) пялёсткі белага або крэмавага колеру розных адценняў памерам не больш за 10 мм. Вільготнасць прадукту на больш за 12 %.

## Гл. таксама 
* Таўканіца

## Крыніцы 
## Літаратура 
* Joël Robuchon; Patrick P. Sabatier: Kartoffelzaubereien. 100 einfache und raffinierte Rezepte vom «Koch des Jahrhunderts». Fotografiert von Hervé Amiard und Laurence Mouton. München: Wilhelm Heyne Verlag 1995. ISBN 3-453-09108-6

## Спасылкі 
* 

Катэгорыя:Гарніры
Катэгорыя:Стравы з бульбы
Аўгуст Мальмстром

**Ёхан Аўгуст Мальмстром** (, , Мутала — , Стакгольм) — шведскі гістарычны і жанравы жывапісец.

## Біяграфія 
Вучыўся спачатку гравіраванню на дрэве ў свайго бацькі, у 1850-56 гг. наведваў класы Стакгольмскай акадэміі мастацтваў, а потым адправіўся, ў Дзюсельдорф і Парыж, дзе займаўся ў майстэрні Куцюра. Стыпендыя шведскага ўрада дазволіла яму здзейсніць падарожжа па Італіі.

У 1867 годзе заняў пасаду прафесара ў Стакгольмскай акадэміі мастацтваў. Хоць з-пад яго пэндзля выйшла некалькі мілых, сагрэтых цёплым пачуццём жанравых карцін, аднак, галоўны кірунак яго творчасці — жывапіс на тэмы са старажытных скандынаўскіх легенд і міфалогіі. Яго карціны: «Кароль Геймір і Аслаўг», «Сыны Рагнара атрымліваюць вестку аб смерці іх бацькі», «Вікінгі хаваюць сваіх паплечнікаў», «Інгеборга пры вестцы аб смерці Гіяльмара» і «Бітва пры Блавале».

З 1867 па 1894 Мальмстром выкладаў у каралеўскай школе мастацтваў у Стакгольме, а з 1887 па 1893 быў яе дырэктарам.

## Літаратура 
* Björk, Tomas (1997). August Malmström — Grindslantens målare och 1800-talets bildvärld. Nordiska Museets Förlag. ISBN 91-7108-416-9

Катэгорыя:Мастакі Швецыі
З жыцця марыянетак

**«З жыцця марыянетак»** () — мастацкі фільм рэжысёра Інгмара Бергмана 1980 года, зняты ім па ўласным сцэнарыі.

## Сюжэт 
Гэта незвычайны для Бергмана фільм, створаны ў жанры крымінальна-псіхалагічнай драмы, насычаны эратычнымі сцэнамі і псіхааналітычным зместам. Фільм уяўляе сабой расследаванне забойства і, адначасова, раскрыццё гісторыі хваробы галоўнага героя.

Фільм пачынаецца сцэнай забойства прастытуткі: галоўны герой, малады чалавек даволі прыемнай зьнешнасці, сустракаецца з прастытуткай у бардэлі ноччу, спачатку праяўляе да яе пяшчоту, але раптам успыхвае агрэсія, затым ловіць яе, пераразае дзяўчыне горла і авалодвае ёю.

Далейшы ход карціны - рэтраспектыўнае расследаванне псіхалагічных прычын забойства з пункту гледжання розных людзей.

## У ролях 
* Роберт Атцорн — Пітэр Егерман
* Хайнц Бенет — Артур Брэнер
* Марцін Бенрат — Могенс Енсэн
* Тоні Бергер — ахоўнік
* Крысцін Бухегер — Катарына Егерман
* Гэбі Дохм — сакратарка
* Эрвін Фабер
* Лола Мютэль — Кардэлія Егерман
* Рут Олафс — няня
* Карл-Хайнц Пельсер — следчы
* Рыта Русек — Ка
* Вальтэр Шмідынгер — Цім

Катэгорыя:Фільмы Інгмара Бергмана
Маўчанне (фільм, 1963)

**«Маўчанне»**  () — класіка еўрапейскага артхаўса ад шведскага рэжысёра Інгмара Бергмана. У выдуманай еўрапейскай краіне дзве сястры, якія ўвасабляюць пачуццёвы і інтэлектуальны бок асобы, амаль не маюць зносін між сабой і з цяжкасцю разумеюць адзна адну, у той жа час супернічаючы за ўвагу маленькага сына адной з іх. Фільм атрымаў шырокую вядомасць дзякуючы сваёй наватарскай, мадэрнісцкай кінамове.

## У ролях 
* Інгрыд Тулін — Эстэр
* Гунель Ліндблум — Ганна
* Біргер Мальмстэн — афіцыянт
* Ёрген Ліндстрэм — Юхан

Катэгорыя:Фільмы паводле алфавіта
Катэгорыя:Фільмы Інгмара Бергмана
Катэгорыя:Чорна-белыя фільмы
Катэгорыя:Выдатныя фільмы (Роджэр Эберт)
Нацыянальны парк Хамра

**Ха́мра** () — нацыянальны парк на поўначы правінцыі Даларна і на паўночным захадзе правінцыі Еўлебарг у Швецыі. Нацыянальны парк Хамра з'яўляецца папулярным сярод турыстаў і альпіністаў.

Нацыянальны парк па сваёй форме нагадвае эліпс.

У нацыянальным парку Хамра выяўлена больш за 450 відаў насякомых і жукоў. Амаль усю тэрыторыю парку займае іглічны лес. Сустракаюцца елі ўзростам да 300 гадоў.
thumb|left|250px|Нацыянальны парк Хамра

Разам з некалькімі іншымі нацыянальнымі паркамі Швецыі Хамра з'яўляецца найстарэйшым нацыянальным паркам у Еўропе.

## Спасылкі 
* Нацыянальны парк Хамра . Шведскае Агенцтва па ахове навакольнага асяроддзя. 
* Länsstyrelsen i Gävleborgs län — Nationalparker 

Катэгорыя:Нацыянальныя паркі Швецыі
Катэгорыя:Правінцыя Даларна
Катэгорыя:Правінцыя Еўлебарг
Skyfall (песня)

**«Skyfall»** — песня, выкананая спявачкай Адэль, якая стала галоўнай тэмай фільма пра Джэймса Бонда з аднайменнай назвай. Была выпушчана ў 2012 годзе лэйбламі «XL Recordings і Columbia Records». Трэк быў напісаны Адэль Адкінс і прадзюсарам Полам Эпуартам з аркестроўкай Дж. А. К. Рэдфарда. «Skyfall» была выпушчана 5 кастрычніка ў 0:07 (GMT+1). Песня ганаравана прэміі «Залаты глобус» за найлепшую песню ў рамках 70-й цырымоніі ўручэння ўзнагарод прэміі «Залаты глобус» і атрымала прэмію «Оскар» у той жа катэгорыі.

## Гісторыя 
Адэль упершыню згадала, што запісвае «спецыяльны праект» у верасні 2011 у інтэрв'ю для The Jonathan Ross Show, прывядучы тым самым СМІ да меркавання, што яна будзе запісваць тэму для фільма. Пазней, у красавіку 2012, яна распавяла NRJ, што выпусціць новы сінгл да канца 2012 года, але ён не будзе з'яўляцца часткай новага альбома. Чуткі працягнулі распаўсюджвацца ў верасні 2012, калі яе заўважылі ў студыі Эбі Роўд, дзе Томас Ньюмэн запісваў музыку да фільма «Скайфол».

Па чутках, песня павінна была першапачаткова звацца «Let The Sky Fall». У верасні 2012 года вакаліст групы OneRepublic, Раян Тэдэр напісаў у сваім Twitter, што ён чуў галоўны трэк фільма і тое, што гэта «лепшая тэма фільма пра Джэймса Бонда ў яго жыцці». Прэс-агент Адэль, Пол Мос, таксама згадаў песню ў сваім мікраблогу. Абодва пазней выдалілі паведамленні. Інфармацыя пра вокладку сінгла прасачылася ў анлайн пазней, але дачыненне Адэль да праекта не было афіцыйна пацверджана да 1 кастрычніка.

## Спасылкі
Катэгорыя:Песні Адэлі
Катэгорыя:Джэймс Бонд
Еж3

**Еж3** — мадэль вагона метрапалітэна (завадское абазначэнне — 81—710), якая выраблялася на Мыцішчынскім машынабудаўнічым заводзе ў 1973—1977 гады. Было выпушчана звыш 450 вагонаў.

Па канструкцыі Еж3 амаль не адрозніваюцца ад **вагонаў тыпу Е**, асноўныя адрозненьні — больш магутныя цягавыя рухавікі ДК-116А гадзінавай магутнасцю 72 квт (супраць ранейшай 68 квт) і наяўнасць у сілавой ланцугі тырыстарных рэгулятараў паслаблення ўзрушанасці для плаўнага кіравання токам узрушанасці ЦЭР пры тармажэнні на высокіх хуткасцях.

## Спасылкі 
* Вагоны тыпу Еж3 на сайце Метравагонаў

Катэгорыя:Вагоны метро
Чарнічны суп

**Чарнічны суп** () — папулярны шведскі фруктовы суп, які падаецца як дэсерт цёплым або халодным. Гэта страва ўтрымлівае акрамя чарніц ваду, цукар і часам карыцу. Таксама дадаюць іншыя інгрэдыенты, напрыклад, чырвонае віно ці бульбяны крухмал. Падчас гатавання інгрэдыенты змешваюць і награваюць разам у гаршку. У канцы чарніцы таўкуць.

У Швецыі чарнічны суп можна купіць у якасці паўфабрыкату. Яго ўжываюць разам з мюслі альбо з малаком або п'юць асобна сталовай лыжкай.

## Спасылкі 
* Чарнічны суп са Швецыі (рэцэпт)  
* Чарнічны суп (Blåbärssoppa) — рэцэпт 

Катэгорыя:Шведская кухня
Катэгорыя:Безалкагольныя напоі
Дэпартамент аховы МУС РБ

**Дэпартамент аховы Міністэрства ўнутраных спраў Рэспублікі Беларусь** — служба Міністэрства ўнутраных спраў Рэспублікі Беларусь.

## Задачы 
* суправаджэнне грузаў пры транспартаванні
* ахова маёмасці грамадзян і юрыдычных асоб
* ахова дыпламатычных прадстаўніцтваў і консульскіх устаноў замежных дзяржаў
* забеспячэнне бяспекі фізічных асоб
* сертыфікацыя ахоўнага абсталявання і падрыхтоўка дакументацыі для выдачы ліцэнзіяў на ажыццяўленне ахоўнай дзейнасці

## Гісторыя 
Служба аховы пры МУС была створана ў 1952 годзе на базе аддзела прамысловай міліцыі і ў адпаведнасці з Палажэннем, зацверджаным 30 лістапада 1920 года.

Да 1991 года служба аховы звалася ўпраўленнем пазаведамаснай аховы пры МУС.

Савет Міністраў БССР Пастановай ад 24 ліпеня 1991 года № 286 падтрымаў прапанову Міністэрства ўнутраных спраў БССР аб арганізацыі дзейнасці аб'яднання «Ахова» пры міністэрстве.

Указам Прэзідэнта Рэспублікі Беларусь ад 4 чэрвеня 2004 года № 268 на базе аб'яднання «Ахова» створаны Дэпартамент аховы Міністэрства ўнутраных спраў.

## Склад 
* міліцэйскія, ваенізаваныя, вартаўнічыя падраздзяленні;
* інжынерна-тэхнічны і абслуговы персанал;
* Мінскае гарадское ўпраўленне;
* 6 абласных упраўленняў;
* упраўленне па ахове дыпламатычных прадстаўніцтваў і консульскіх устаноў замежных дзяржаў;
* навучальны цэнтр;
* цэнтры па сертыфікацыі тэхнічных сродкаў ахоўна-пажарнай сігналізацыі, баявой падрыхтоўцы.

## Начальнікі 
* маёр міліцыі Гаўрыіл Дзмітрыевіч Малыгін (1954—1956).
* падпалкоўнік міліцыі Аляксандр Афанасьевіч Строкін (1956—1958).
* падпалкоўнік міліцыі Аляксандр Мікалаевіч Вінаградаў (1958—1963).
* палкоўнік міліцыі Мікалай Аляксеевіч Стулаў (1964—1970).
* палкоўнік міліцыі Уладзімір Васільевіч Нелюбін (1971—1984).
* палкоўнік міліцыі Анатоль Фаміч Шэрмалотаў (1985—1988).
* генерал-маёр міліцыі Юрый Васільевіч Тарабрын (1988—1994).
* генерал-маёр міліцыі Аляксандр Сямёнавіч Шчурко (1994—2001).
* палкоўнік міліцыі Адам Вікенцьевіч Азарэвіч (2001—2004).
* палкоўнік міліцыі Віктар Валянцінавіч Жыбуртовіч (2004—2005).
* палкоўнік міліцыі Сяргей Аляксандравіч Буйноўскі (2005—2012).
* палкоўнік міліцыі Вадзім Іванавіч Сіняўскі (2012—2014).
* генерал-маёр міліцыі Сяргей Мікалаевіч Хаменка (2014—2019).
* палкоўнік міліцыі Аляксандр Святаслававіч Шэпелеў (з 2019).

## Спасылкі 
* Афіцыйны сайт Дэпартамента аховы МУС РБ 
* Дэпартамент аховы на сайце МУС РБ 
* Гродзенскае абласное ўпраўленне Дэпартамента аховы МУС РБ
* Першамайскі /г. Мінска/ аддзел Дэпартамента аховы МУС РБ 

Катэгорыя:Міністэрства ўнутраных спраў Рэспублікі Беларусь
Катэгорыя:Ахоўная дзейнасць
Аховы
Rolling in the Deep

**«Rolling in the Deep»** (у зав. з ) — песня брытанскай спявачкі Адэлі з яе другога студыйнага альбома *«21»*. Кампазіцыя была напісана Адэллю і  і самой спявачкай названа сумессю «блюзу, госпелу і дыска» і другім сінглам спявачкі, які меў поспех у Злучаных Штатах, і першым хітом, які дасягнуў першай дзясяткі. Да красавіка 2011 года ў ЗША было прададзена звыш  лічбавых трэкаў гэтай песні, а да лістапада — 5,6 млн, што стала 9-м паказчыкам за ўсю гісторыю «Nielsen SoundScan».

«Rolling in the Deep» прызнаны лепшай песняй 2011 года па версіях двух вядучых часопісаў: «*Billboard*» і «*Rolling Stone*».

Сінгл стаў самым шырока прайграваным у эфірных чартах розных жанраў «*Billboard»* за апошнія 25 гадоў: ён з’явіўся ў 12 хіт-парадах «Nielsen BDS». 12 лютага 2012 года ў Лос-Анджэлесе на 54-й цырымоніі ўручэння музычнай прэміі «Грэмі» песня была ганаравана ўзнагародай у катэгорыі Найлепшая песня года.

## Відэакліп 
Прэм'ера відэакліпа, зрэжысаванага Сэмам Браўнам, адбылася 3 снежня 2010 года на тэлеканале Channel 4. У ім кадры з Адэль, якая сядзіць у крэсле і спявае ў закінутым доме, чаргуюцца з некалькімі карцінамі: мноства шклянак з вадой, што вібруюць у такт барабана; апранутая ў чорнае танцоўшчыца з мячом (яе сыграла Джэніфер Уайт, яна таксама паставіла харэаграфію гэтай сцэны) у пакоі з падлогай, пакрытым густым пластом белага пылу; музыкант, які іграе на ўдарнай устаноўцы за лесвіцай; талеркі, якія разбіваюцца аб сцяну і падаюць у груду бітага посуду; і нарэшце, белы папяровы макет горада, на які зверху сыплецца феерверк, і той згарае ў фінале песні.

## Спіс кампазіцый 
* **Digital download**
# «Rolling in the Deep» — 3:48
# «Rolling in the Deep (Jamie xx Shuffle)» — 4:17
# «Rolling in the Deep (Acapella)» — 3:56

* **CD single**
# «Rolling in the Deep»
# «If It Hadn’t Been for Love» (Michael Henderson, Christopher Stapleton)

## Чарты і сертыфікацыі 
### Чарты 
### Гадавыя чарты 
### Сертыфікацыі 
## Гісторыя выдання 
## Крыніцы 
## Спасылкі 
* 
* 
* Пераклад песні Rolling in the Deep 

Катэгорыя:Песні паводле алфавіта
Катэгорыя:Сінглы, якія ўзначальвалі Billboard Hot 100
Катэгорыя:Сінглы, якія ўзначальвалі Canadian Hot 100
Катэгорыя:Сінглы, сертыфікаваныя як залатыя Брытанскай асацыяцыяй вытворцаў фанаграм
Катэгорыя:Песні Адэлі
Катэгорыя:Песні — лаўрэаты прэміі «Грэмі»
Інгрыд Тулін

**Інгрыд Тулін** (;  — ) — шведская актрыса тэатра і кіно, рэжысёр, сцэнарыст.

## Біяграфія 
Нарадзілася ў сям’і рыбака (бацька: Адам Тулін, маці: Нана Ларсан) у г. Салефтэа (лен Вестэрнорланд, правінцыя Онгерманланд, Паўночная Швецыя). У юнацтве займалася балетам, а ў 1948 годзе скончыла акцёрскую школу пры Стакгольмскім каралеўскім драматычным тэатры.

З сярэдзіны 50-х гадоў гуляла ў тэатры, дзе выканала мноства разнапланавых роляў класічнага і сучаснага рэпертуару. Характэрная праца Тулін ў «Пер Гюнт» Г. Ібсена, пастаўленым Інгмара Бергманам ў стакгольмскім «Драматэне», а таксама іх сумесныя працы ў тэатры горада Мальмё.

У кіно Тулін дэбютавала ў 1948 г. З ранніх работ характэрная ролю ў фільме «Суддзя» класіка шведскага кіно Альфа Шоберга. У 1950-1980-х гадах згуляла галоўныя і другарадныя ролі больш чым у 70 кіна-і тэле-фільмах самых разнастайных жанраў: ад меладрам да фільмаў жахаў.

## Прэміі і намінацыі 
* «Срэбраная прэмія за лепшую жаночую ролю» Канскага кінафестывалю ў 1958 годзе за вобраз Сесіліі Эліус ў фільме «Ля вытокаў жыцця»
* Прэмія «Guldbagge» ў 1964 годзе ў намінацыі «Лепшая актрыса» за ролю Эстэр ў фільме «Маўчанне»
* Спецыяльная прэмія «Давід дзі Данатэла» у 1974 годзе за ролю Карын ў фільме «Шэпты і крыкі»
* Намінацыя на прэмію «BAFTA» ў 1974 годзе ў катэгорыі «Лепшая актрыса» за ролю Карын ў фільме «Шэпты і крыкі»

## Спасылкі 
*
Карыбанты

thumb|Танец карыбантаў
**Кары́банты** () — у старажытнагрэчаскай міфалогіі спадарожнікі і служкі Кібелы і Дыяніса. Уяўляліся як апантаныя аголеныя танцоры з халоднай зброяй.

Назва карыбантаў мае фрыгійскае паходжанне. Сярод грэкаў вера ў іх і звычай станавіцца карыбантам распаўсюдзіліся не раней за VII ст. да н. э. Міфічных карыбантаў-спадарожнікаў Кібелы лічылі дэманічнымі істотамі, дзецьмі Апалона і Таліі або Геліяса і Афіны. Ім прыпісвалася захворванне *κορυβαντισμός*, якое суправаджалася ліхаманкай і грукатам у вушах.

У антычнасці карыбантамі зваліся жрацы Кібелы і Дыяніса, якія атрымоўвалі спецыяльнае прысвячэнне. Асабліва былі вядомы карыбанты з Самафракіі і Эўбеі.

## Спасылкі 
* Карыбанты на perseus.tufts.edu
* Карыбанты на maicar.com
* Самафракійскія карыбанты
* Эўбейскія карыбанты

Катэгорыя:Міфічныя істоты ў старажытнагрэчаскай міфалогіі
Катэгорыя:Дэманалогія
Густаў V

{{Дзяржаўны дзеяч
| імя = Густаў V
| арыгінал імя      = Gustaf V 
| сцяг = Flag of Sweden.svg
| дэвіз = З народам за радзіму (Med folket för fosterlandet)
| пасада           = кароль Шведаў, Готаў і Вендаў
| парадак         =21
| выява           = Gustaf V färgfoto.jpg
| шырыня = 200px
 |подпіс               =  
| перыядпачатак = 8 снежня 1907
|перыядканец = 29 кастрычніка 1950
| папярэднік     = Оскар II 
| пераемнік       = Густаў VI Адольф
| жонка         = 
| род     = 
| бацька          = 
| маці          = 
| дата нараджэння   = 
| месца нараджэння =
| дата смерці = 
| месца смерці = 
| пахаваны = 
| узнагароды =
{

-

-

-

-

-

}
|вікісховішча = Gustav V of Sweden
}}

**Густаў V** (, Оскар Густаў Адольф;  — ) — кароль Швецыі з 8 снежня 1907 года, старэйшы сын Оскара II і Сафіі Насаускай.

## Біяграфія 
Яго хроснай маці была прабабка Дэзірэ Клары, нявеста Напалеона I, якая выйшла замуж за маршала Бернадота, які пасля стаў каралём Швецыі. Пры нараджэнні прысвоены тытул герцага Вермландскага. Узыйшоў на прастол пасля смерці бацькі, праз два гады пасля аддзялення Нарвегіі. Яго жонка, Вікторыя Бадэнская (у шлюбе з 20 верасня 1881 года) была нашчадкам папярэдняй шведскай дынастыі — Гольштэйн-Готарпскай (ад караля Адольфа Фрэдрыка). Меў чын рускага (снежань 1907) і германскага (3 жніўня 1908) адмірала.

Густаў V быў апошнім каралём Швецыі, якія прама ўмешваліся ў палітыку ўрада (пытанне пра абаронны бюджэт у 1914 годзе). У 1939 годзе ён адмовіўся ад пасады вярхоўнага галоўнакамандуючага шведскай арміяй. Лічыцца, што Густаў V меў падчас Першай сусветнай вайны пранямецкія сімпатыі (шмат у чым пад уплывам жонкі). Перад Другой сусветнай вайной кароль і яго ўнук, герцаг Вестэрботэнскі, мелі зносіны з кіраўніцтвам Трэцяга рэйха, асабліва Герынгам. Швецыя падчас вайны пастаўляла Германіі руду, але заставалася нейтральнай і не была акупавана. Пры гэтым кароль выступаў супраць пераследу яўрэяў у Германіі і Венгрыі. У 1941 годзе ён віншаваў Гітлера ў прыватным лісце з перамогамі над СССР і «бальшавіцкай чумой». Баючыся канфлікту з Германіяй, патрабаваў ад урада дазволіць транзіт нямецкіх войскаў праз Швецыю.

Быў вядомым тэнісістам, заснаваў першы тэнісны клуб у Швецыі; як прапагандыст гэтага віду спорту, абраны быў у Міжнародную залу тэніснай славы (1980); клапаціўся пра лёс тэнісістаў, арыштаваных нацыстамі.

## Сям’я 
Ад шлюбу з Вікторыяй Бадэнскай (1862—1930) Густаў меў трох сыноў:
* Густаў VI Адольф, яго пераемнік (1882—1973),
* Вільгельм, герцаг Сёдэрманландскі (1884—1965)
* Эрык, герцаг Вестманландскі (1889—1918).

Яго старэйшы ўнук, сын будучага Густава VI, Густаў Адольф, герцаг Вестэрботэнскі (1906—1947), вельмі палітычна актыўны ў гады Другой сусветнай вайны, загінуў у авіякатастрофе яшчэ пры жыцці дзеда, пакінуўшы дзевяцімесячнага сына Карла (нар. 1946), які пазней стаў каралём Карлам XVI Густавам.

## Спасылкі 
* Андрэеўскі кавалер — Кароль Швецыі Оскар Густаў V Адольф фон Бернадот 

Катэгорыя:Бернадоты
Катэгорыя:Каралі шведскія
Катэгорыя:Тэнісісты Швецыі
Катэгорыя:Члены Міжнароднай залы тэніснай славы
Катэгорыя:Пахаваныя ў Стакгольме
Катэгорыя:Ганаровыя грамадзяне Таліна
Шведскі інстытут

**Шведскі інстытут** () — фонд, які фінансуецца Урадам Швецыі.

Мэта фонду — устанаўленне кантактаў і развіццё працяглага супрацоўніцтва з іншымі краінамі праз актыўную сувязь, а таксама праз культурны, адукацыйны, навуковы абмен з замежнымі інстытутамі і асобнымі навукоўцамі. Штогод Інстытут выдзяляе стыпендыі для навучання і правядзення даследаванняў.

Кірункі дзейнасці, якія падтрымлівае Фонд: распаўсюджванне інфармацыі пра Швецыю; стварэнне міжкультурных сувязей праз арганізацыю сустрэч, абменаў, стварэнне сетак; развіццё культуры, грамадзянства, адукацыі і навукі.
 
Геаграфічныя прыярытэты Шведскага інстытута ва Усходняй Еўропе: Украіна, Беларусь, Грузія.

У Беларусі Шведскі інстытут падтрымлівае Пасольства Швецыі ў Беларусі ў арганізацыі Дзён культуры Швецыі.

## Спасылкі 
*  
*  
* Study in Sweden — сайт, прысвечаны вышэйшай адукацыі ў Швецыі, які адмініструе Шведскі інстытут  

Катэгорыя:З’явіліся ў 1945 годзе
Катэгорыя:Арганізацыі Швецыі
Маргарын

**Маргарын** () — штучна прыгатаваны цвёрды харчовы тлушч. Па знешнім выглядзе, каларыйнасці, засваяльнасці арганізмам блізкі да сметанковага масла.

## Атрыманне 
Атрымліваюць эмульгаваннем сумесі саламасу (гідрагенізаваны алей, рыбін тлушч), жывёльных тлушчаў, какосавага і іншых алеяў з вадой, малаком (цалкам ці часткова сквашаным), смакавымі і пахучымі дабаўкамі, фарбавальнікамі. Вырабляюць маргарын малочны і кулінарны, ці безмалочны. Малочны маргарын (сметанковы, сталовы, экстра) які мае 82—84 % тлушчу, спажываюць у ежу, а таксама выкарыстоўваюць у кулінарыі ў асноўным для выпечкі (перашкаджае чарсцвеннню мучных вырабаў). Кулінарны маргарын паводле паходжання зыходнай сыравіны падзяляюць на раслінны (напр.гідратлушч) і камбінаваны (найбольш пашыраны маргагуселін — сумесь 70 % гідратлушчу, 20 % свінога шмальцу, 10 % алею, араматызаваная алейнай выцяжкай цыбулі). Выкарыстоўваюць для смажання, тушэння, прыгатавання фрыцюру, выпечкі кандытарскіх вырабаў

Асноўныя вытворцы маргарыну ў Беларусі — Мінскі маргарынавы завод і Гомельскі тлушчавы камбінат.

## Літаратура 
* Маргарын // 

Катэгорыя:Харчовыя алеі
Малочныя прадукты

**Малочныя прадукты** — харчовы прадукты з малака пераважна сельскагаспадарчых жывёл.

## Гатункі 
Падзяляюцца на 
* **натуральнамалочныя прадукты** (пітное малако рознай тлустасці, абястлушчанае — адгон, бялковае, вітамінізаванае, адтопленае і інш., вяршкі, кісламалочныя прадукты),
* **масла** (салодка- і кісласметанковае, топленае і інш.),
* **сыры** (сычужныя і кісламалочныя),
* **малочныя кансервы** (згушчанае і сухое малако, вяршкі, сухія кісламалочныя прадукты, прэпараты для дзіцячага харчавання), 
* **марожанае**,
* **пабочныя прадукты вытворчасці** сыру, тварагу (сыроватка) і масла (маслёнка).

Атрымліваюць шляхам пастэрызацыі, сепарацыі, стэрэлізацыі, збівання, кіпячэння, ператоплівання, згушчэння, сушкі, аднаўлення з малочных кансерваў, зброджвання з дапамогай дражджавых грыбкоў і малочнакіслых бактэрый, уздзеяння сычужным ферментам, унясення напаўняльнікаў (цукру, вітамінаў, садавіны, спецый, араматызатараў).

Маюць лёгказасваяльныя і каштоўныя для арганізма пажыўныя і біялагічна актыўныя рэчывы: бялкі (у т.л.казеін), тлушчы, вугляводы, мінеральныя солі (асабліва кальцый і фосфар), арганічныя кіслоты, фасфатыды (у т.л. лецыцін), ферменты, вітаміны і іншыя. Больш стойкія пры захоўванні, чым малако.

Выкарыстоўваюцца ў вытворчасці кандытарскіх вырабаў, хлебапячэнні, для выкормлівання маладняку сельскагаспадарчых жывёл.
## Літаратура 
* Малочныя прадукты // 
## Спасылкі
Каралеўская опера ў Стакгольме

**Каралеўская опера ў Стакгольме** — оперны тэатр у сталіцы Швецыі Стакгольме заснаваны ў 1782 годзе.

Будынак тэатра знаходзіцца ў цэнтры Стакгольма, на ўсходнім боку плошчы Густава Адольфа (). Цяпер у рэпертуары тэатра оперныя спектаклі і балеты, балетаў каля 40 працэнтаў.

Опера мае ўласны сімфанічны аркестр, які выступае з канцэртамі.

## Гісторыя 
Першая оперная трупа ў Швецыі была створана каралём Густавам III. Першае прадстаўленне (опера  нямецкага кампазітара  было дана 18 студзеня 1773 года, аднак оперны тэатр не быў створаны аж да 1782 года.

У 1775 годзе было распачата будаўніцтва будынка для тэатра. Аўтарам праекта будынка быў архітэктар . Замоўцам будаўніцтва быў Густаў III, прыхільнік ідэалаў асвечанага абсалютызму і заступнік мастацтваў. Паколькі замоўцам быў сам кароль, то будынак не саступае ў багацці аздаблення інтэр'ераў палацам шведскіх каралёў.

Афармленне інтэр'ераў тэатра было даручана французскаму майстру Луі-Жану Дэпрэ. Уваход у будынак тэатра ўпрыгожаны карынфскім порцікам з чатырма статуямі муз. Чатырохузроўневая зала авальнай формы мае цудоўную акустыку, усе гледачы добра бачаць дзеянне на сцэне.

## Гл. таксама 
* Тэатры Швецыі

## Спасылкі 
* Афіцыйны сайт

Катэгорыя:Тэатры, заснаваныя ў 1782 годзе
Катэгорыя:Тэатры Стакгольма
Катэгорыя:Оперныя тэатры Швецыі
Першая ліга чэмпіянату Беларусі па футболе 1992/1993

**Першая ліга чэмпіянату Беларусі па футболе 1992/1993** (2-і чэмпіянат Рэспублікі Беларусь па футболе ў Першай лізе) — чэмпіянат па футболе сярод беларускіх каманд другой паловы 1992 — першай паловы 1993 года.

Упершыню чэмпіянат праходзіў па сістэме «восень-вясна». Як і ў папярэднім чэмпіянаце, чэмпіёнам стала мінскае «Дынама».

## Змены ў параўнанні з папярэднім сезонам 
### Клубы, якія выйшлі ў Першую лігу з Другой лігі 
* «Дынама-2» (Мінск)

### Клубы, якія страцілі месца ў Першай лізе па выніках сезона 1992 
*Няма клубаў, якія апусціліся ў ніжэйшы дывізіён*

### Іншыя змены 
* ФК «СКБ-Лакаматыў» (Віцебск) перад пачаткам сезона быў перайменаваны ў «Лакаматыў»
* ФК «Дынама-2» (Мінск) перад пачаткам сезона быў перайменаваны ў ФК «Беларусь»
* ФК БелАЗ (Жодзіна) перад пачаткам другога круга быў перайменаваны ў «Тарпеда»
* ФК «Металург» (Маладзечна) перад пачаткам другога круга быў перайменаваны ў ФК «Маладзечна»
* ФК «Трактар» (Бабруйск) перад пачаткам другога круга быў перайменаваны ў «Фандак»
* ФК «Хімік» (Гродна) перад пачаткам другога круга быў перайменаваны ў «Нёман»

## Клубы-ўдзельнікі 

### Прадстаўніцтва па рэгіёнах 
У турніры прымалі ўдзел клубы з усіх абласцей краіны.

## Турнірная табліца 
## Статыстыка 
### Бамбардзіры 
### Хет-трыкі 
4 – ігрок забіў чатыры галы.

### Асістэнты 
### «Сухія» матчы 
## Гл. таксама 
* Кубак Беларусі па футболе 1992/1993
* Другая ліга чэмпіянату Беларусі па футболе 1992/1993
* Трэцяя ліга чэмпіянату Беларусі па футболе 1992/1993

1992/1993
Катэгорыя:Спорт у Беларусі ў 1992 годзе
Катэгорыя:Спорт у Беларусі ў 1993 годзе
Катэгорыя:1992 год у футболе
Катэгорыя:1993 год у футболе
Інга-Ліна Ліндквіст

**Інга-Ліна Ліндквіст**, дзявочае **Кузьменка** (; нар. , Вільнюс, ЛітССР) — шведская пісьменніца, паэтка, празаік, літаратурны крытык, выкладчыца крэатыўнага пісьма.

## Біяграфія 
Дзяцінства правяла ў Барысаве, скончыла 8 класаў Барысаўскай СШ № 9. У 1979 годзе пераехала да маці і айчыма ў Швецыю. Працавала школьным настаўнікам, выкладчыкам у тэатральным вучылішчы, на платных курсах маладых пісьменнікаў, журналістам, перакладчыкам. Замужам, мае трох дзяцей.

## Творчасць 
Піша на рускай мове, затым сама перакладае на шведскую. Аўтар твораў для дарослых і дзяцей. Дэбютавала ў 1994 годзе зборнікам паэзіі «Änglaspår» («По ангельским следам» — *Па анёльскіх слядах*). Другі зборнік паэзіі «Hjärtliga hälsningar» («С сердечным приветом» — *З сардэчным прывітаннем*) выйшаў у 1996 годзе. Аўтар кніг «Klark Svensson och kärleken» («Кларк Свенссон и любовь» — *Карл Свенсан і каханне*), «Om du bara visste ur vilken bråte dikter växer utan att skämmas» («Когда б вы знали, из какого сора растут стихи, не ведая стыда», 2002 — *Каб вы ведалі, з якога смецця растуць вершы, не ведаючы сораму*), «Avdelningen för påhittade föremål» («Отдел придуманных вещей», 2004 — *Аддзел прыдуманых рэчаў*) і іншых.

Лаўрэат прэміі Шведскай Акадэміі (1997) і інш.

## Літаратура 
* Швецыя і Беларусь / Шведскі Інстытут. Перакл. Інэса Моін. — Solna, 2006. ISBN 9152006816

Катэгорыя:Імігравалі ў Швецыю з Беларусі
Катэгорыя:Рускамоўныя пісьменнікі
Катэгорыя:Рускамоўныя паэты
Катэгорыя:Шведскамоўныя пісьменнікі
Катэгорыя:Шведскамоўныя паэты
Урангельскі палац

**Урангельскі палац**&nbsp;— палац, размешчаны ў Стакгольме на востраве Рыдэрхольмен. З 1756 года ў ім размешчаны Апеляцыйны суд. Палац быў рэзідэнцыяй каралёў ў 1697–1754 гадах.

## Гісторія 
» (XVII ст.)]]
Паўднёвая вежа была часткай абарончых умацаванняў пабудаваных у часы праўлення Густава Вазы ў 1530-х гадах. Прыкладна 1630 годзе вакол яе пабудавалі палац Ларса Эрыксана Спарэ, шведскага кіраўніка. З 1652 па 1670 архітэктар Нікадэмус Тэсін перапраектаваў і пашырыў замак па замове графа Карла Густава Урангеля. Пасля пажару 1693 года палац нанова адбудавалі і пашырылі. Праз некалькі гадоў у пажары быў знішчаны каралеўская палац, таму ў 1697 годзе Урангельскі палац стаў рэзідэнцыяй манарха дзяржавы да 1754, калі быў завершаны Стакгольмскі Каралеўскі палац.

## Літаратура 
* Ohlsson, Martin A. (1951). ”Wrangelska palatset”. Stormaktstidens privatpalats i Stockholm: med en utblick över följande sekler. Stockholm: Forum. Libris 796716

## Спасылкі 
* Wrangelska palatset 

Катэгорыя:Палацы Стакгольма
Катэгорыя:1802 год у Швецыі
Гёта-канал

thumb
**Гёта-канал**, таксама **Ёта-канал** () — суднаходны канал у Швецыі, які злучае Балтыйскае мора на поўначы ад 58-й паралелі і праліў Катэгат. На захадзе выходзіць да горада Гётэбарг, на ўсходзе да горада Сёдэрчопінг. Агульная працягласць каля 420 км. У канал ўваходзяць Трольхетанскі канал, азёры Венерн і Ветэрн і 190-кіламетровы адрэзак паміж гэтымі азёрамі і Балтыйскім морам. Агулам на канале 58 шлюзаў.

Упершыню ідэя будаўніцтва суднаходнага канала паміж Балтыйскім морам і пралівам Катэгат была прапанаваная ў 1525 годзе біскупам Гансам Браскам, каб пазбегнуць вялікіх мытных збораў Ганзейскага саюза. Праект канала быў распрацаваны вядомым шатландскім інжынерам і архітэктарам Томасам Тэлфардам. Ініцыятарам праекта быў контр-адмірал, член урада Швецыі граф Бальтазар фон Плат, які стаў старшынёй праўлення Гёта-канала. Ён арганізаваў праект і атрымаў неабходную фінансавую і палітычную падтрымку. Яго планы прыцягнулі падтрымку ўрада і новага караля Карла XIII, які разглядаў канал як спосаб мадэрнізацыі Швецыі.

Будаўніцтва канала пачалося ў маі 1810 года і працягвалася 22 гады. 26 верасня 1832 года адбылося ўрачыстае адкрыццё.

## Літаратура 
* 

Катэгорыя:Каналы Швецыі
Трольхетанскі канал

thumb|300px|Шлюз на Трольхетанскім канале
**Трольхетанскі канал** () — суднаходны канал у Швецыі. Пабудаваны ў абыход плаціны ГЭС на рацэ Гёта Эльв недалёка ад горада Трольхетан. Уваходзіць у сістэму Гёта-канала. Розніца ўзроўняў верхняга і ніжняга б'ефаў складае 32 метра.

Катэгорыя:Каналы Швецыі
Латэ

**Латэ** (ад   — "кава з малаком") — кававы напой з Італіі, складаецца з малака () і кавы эспрэса. Існуюць варыянты напою, у склад якога замест кавы ўваходзяць чай, матэ або маця.

## Гатаванне 
У Італіі латэ гатуюць ў хатніх умовах і п'юць на сняданак. Для латэ выкарыстоўваецца мока і кубак летняга малака. За межамі Італіі латэ  звычайна гатуецца з порцыі эспрэса, якая заліваецца гарачым малаком, а зверху пакрываецца пластом пеннага малака. Часам латэ гатуюць з сумесі кавы і малака ў прапорцыі 1:1. Такі напой вонкава нагадвае капучына, але адрозніваецца ад яго суадносінамі кавы і малака.

Катэгорыя:Кававыя напоі
Лусекат

**Лусекат** () — упрыгожаная разынкамі традыцыйная шведская калядная выпечка ў форме адваротнай літары «S», запамінальная сваім жоўтым колерам дзякуючы даданню ў цеста шафрану. Лусекат выпякаюць да Дня святой Люсіі, які адзначаецца ў Швецыі 13 снежня. Да лусекату падаюць каву ці глёг.

Катэгорыя:Шведская кухня
Катэгорыя:Калядная ежа
Юлмуст

**Юлмуст** (, ад *jul* — Каляды і *must* — маладое віно) — традыцыйны шведскі газаваны безалкагольны напой на аснове вады, лімоннай кіслаты, карамельнага колеру і вострых прыпраў (гваздзік, бадзян, кардамон). Звычайна прадаецца ў крамах, п'ецца ў перыяд позняга адвэнту і непасрэдна ў каталіцкія Каляды, з'яўляючыся неад'емнай часткай свята. У каляднае свята юлмуст — самы папулярны напой у Швецыі і па колькасці продажаў абганяе нават найбольш вядомыя маркі газаваных напояў. Арыгінальны поўны рэцэпт юлмуста з'яўляецца таямніцай і вядомы толькі вытворцам. На этыкетках напою часта малюецца Юленісэ — шведскі Дзед Мароз.

Катэгорыя:Шведская кухня
Катэгорыя:Безалкагольныя напоі
Катэгорыя:Калядная ежа
Сунічная паляна

**«Сунічная паляна»** () — зняты ў 1957 фільм шведскага рэжысёра Інгмара Бергмана, які заваяваў прыз «Залаты мядзведзь» Берлінскага кінафестывалю (1958), прэмію ФІПРЭСІ (1958), «Залаты глобус» (1960) і мноства іншых узнагарод.

## Сюжэт 
Дзейнасць 78-гадовага прафесара Ісака Борга са Стакгольма была адзначана навуковай грамадой у Лундзе (Honoris causa). Туды ён адпраўляецца на аўтамабілі разам з нявесткай — Мар'янай, хоць былі ўжо набытыя білеты на самалёт. Па дарозе яны заязджаюць у тое месца, дзе прафесар жыў даўным-даўно, ім сустракаюцца некалькі маладых спадарожнікаў; прафесар сніць сны і проста мроіць карціны мінулага, у якіх ён сустракаецца са сваёй сям'ёй (братамі, стрыечнай сястрой), калі яны былі маладыя. Нявестка адкрыта расказвае Боргу аб праблемах з яго сынам, які вельмі падобны да бацькі. Прафесар задумваецца, у чым не меў рацыі, і пастанаўляе мяняць сваю замкнёную і месцамі эгаістычную натуру.

## Галоўныя ролі 
* Віктар Шострам — прафесар Ісак Борг
* Бібі Андэрсан — Сара
* Інгрыд Тулін — Мар’яна Борг
* Гунар Б’ёрнстранд — Эвальд Борг
* Фульке Сундквіст — Андэрс

Катэгорыя:Фільмы-драмы 1957 года
Катэгорыя:Фільмы Швецыі 1957 года
Катэгорыя:Фільмы-драмы Швецыі
Катэгорыя:Чорна-белыя фільмы
Катэгорыя:Фільмы Інгмара Бергмана
Катэгорыя:Фільмы на шведскай мове
Катэгорыя:Фільмы — лаўрэаты прэміі «Залаты мядзведзь»
Катэгорыя:Ватыканскі спіс фільмаў
Разынкі

**Разынкі** () — сушаныя на сонцы або ў ценю ягады вінаграду. Працягласць сушкі ад 4 да 9 дзён. Бываюць безнасенныя і з насеннем. Выкарыстоўваюць пераважна ў кандытарскіх і хлебабулачных вырабах.

## Этымалогія 
Напэўна, *разынкі* паходзяць ад лацінскага *racēmus* — гронка вінаграду. З лаціны ж гэтае слова трапіла ў старафранцузскую мову як *raisins* — вінаград, а адтуль у англійскую. У грэчаскай мове ёсць слова *rhax* — ягада, вінаград.

## Літаратура 
* 

## Спасылкі 
Катэгорыя:Сухафрукты
Катэгорыя:Міжземнаморская кухня
Катэгорыя:Узбекская кухня
Караліна Джынінг

**Караліна Джынінг Нілсан** (; , Мальмё, Сконэ, Швецыя) — шведская актрыса, спявачка, журналістка, тэлевядучая, пісьменніца і мастачка.

## Кар'ера 
Караліна пачала сваю кар'еру ў якасці мадэлі ў 1991 годзе. Цяпер яна таксама з'яўляецца актрысай, журналісткай, тэлевядучай, пісьменніцай і мастачкай.
Інгаро

**Інгаро** () — 16-ы па велічыні востраў Швецыі. Уваходзіць у склад Стакгольмскага архіпелага.

Адміністрацыйна адносіцца да камуны Вермдзё Стакгольмскага лена. Плошча — 63 км², вышыня над узроўнем мора вагаецца ад 47 м на поўначы да 45 м на ўсходзе. Насельніцтва — 6143 чалавека (2004). Размешчаны на паўднёвы ўсход ад Стакгольма і злучаны з вялікай зямлёй аўтамабільным мастом. На востраве размяшчаецца некалькі населеных пунктаў: Бруна, Лонгвік, Шэльсмара, Отэрваль, Ігарэстранд і Фогэльвік.

Інгаро пакрыты лясамі, на ім ёсць невялікія азёры, самыя буйныя з якіх Отэрвальстрэскет і Кулатрэскет. На паўднёва-ўсходнім ускрайку вострава размешчаны запаведнік Б’ёрнё. На Інгаро добраўпарадкавана поле для гульні ў гольф.

Катэгорыя:Астравы Швецыі
Electrolux

**AB Electrolux** — шведская машынабудаўнічая кампанія, адзін з вядучых сусветных вытворцаў электрычных і газавых прыбораў для хатніх і прафесійных патрэб. Штогод кампанія прадае больш за 40 мільёнаў сваіх вырабаў спажыўцам з 150 краін. Штаб-кватэра — у Стакгольме.

## Гісторыя 
Кампанію заснаваў у Стакгольме ў 1910 Аксель Венер-Грэн пад назвай Elektromekaniska AB. У 1912 годзе пачынаецца супрацоўніцтва Elektromekaniska AB з кампаніяй AB Lux (Стакгольм, Швецыя), якая вырабляе з 1901 года вулічныя газавыя лямпы пад маркай Lux. Тады ж (у 1912 годзе) кампанія запускае вытворчасць першага бытавога пыласоса (мадэль Lux 1).

У 1919 годзе пасля зліцця з AB Lux назву кампаніі мяняецца на Elektrolux AB, напісанне якой будзе зменена на сучаснае Electrolux толькі ў 1957 годзе.

Катэгорыя:Кампаніі Швецыі
City of Evil

**«City of Evil»** — трэці студыйны альбом гурта «Avenged Sevenfold», які выйшаў у чэрвені 2005 года. У гэтым альбоме гурт рэзка змяніў стыль з металкора на хэві-метал. Альбом прадаўся мільённым тыражом у Амерыцы, і паўтарамільённым ва ўсім свеце, набыўшы статус плацінавага. Стартаваў з 30 пазіцыі чарта «Billboard 200». На песні гэтага альбома было знята больш за ўсё кліпаў. Альбом трапіў у спіс «100 найвялікшых гітарных альбомаў за ўвесь час» у часопісе «Guitar World», заняўшы 63 пазіцыю. Пасля выпуску гэтага альбома «Avenged Sevenfold» выйгралі ў намінацыі «Найлепшы новы артыст» на прэміі «MTV’s Video Music Awards».

## Спіс кампазіцый 
## Сінглы 
* «Burn It Down» (Выдадзены ў 2005)
* «Bat Country» (Выдадзены ў 2005)
* «Beast and the Harlot» (Выдадзены ў 2006)
* «Seize the Day» (Выдадзены ў 2006)

## Відэа 
* «Burn It Down»
* «Bat Country»
* «Beast and the Harlot»
* «Seize the Day»

## Выканаўцы 
**Avenged Sevenfold**
* M. Shadows — вакал
* Synyster Gates — лидар-гітара
* Zacky Vengeance — рытм-гітара, бэк-вакал
* Johnny Christ — бас-гітара
* The Rev — ударныя, бэк-вакал, піяніна

**Сесійныя музыкі**
* Brian Haner — гітара, педальная слайд-гітара, акустычная гітара
Аркестр
* Скрыпачы — Samuel Fischer, Mark Robertson, Songa Lee-Kitto, Sam Formicola, Bruce Dukov, Alan Grunfeld, Larry Greenfield, Liane Mautner
* Альцісты — David Walther, Matthew Funes, Alma Fernandez
* Віяланчэлісты — Victor Lawrence, David Low, David Mergen
Хор
* Кіраўнік хору — Jeannine Wagner
* Хор выканаўцаў — Zachary Biggs, Colton Beyer-Johnson, Josiah Yiu, Nathan Cruz, Stephen Cruz, C.J. Cruz, Sean Sullivan, Alan Hong, Nico Walsh, Sally Stevens

Катэгорыя:Альбомы Avenged Sevenfold
Катэгорыя:Альбомы 2005 года
Бохуслен

**Бохуслен** () — гістарычная правінцыя (ландскап) у паўднёвай Швецыі, у рэгіёне Гёталанд. Існуе толькі як гісторыка-культурная азначэнне. Тэрытарыяльна ўваходзіць у склад лена Вестра-Гёталанд.

## Геаграфія 
Бохуслен распасціраецца на 160 км уздоўж заходняга ўзбярэжжа Швецыі ад мяжы з Нарвегіяй на поўначы да Гётэборга на поўдні. З усходу мяжуе з ландскапамі Дальсланд і Вестэргётланд.

## Гісторыя 
У пачатку XIV ст. кароль Хокан V Святы пабудаваў на Багахольмене крэпасць Багахус (пасля — Бохус). Назва «Бохуслен» упершыню ўзнікае ў XV ст. і спачатку адносілася да паўднёвай часткі рэгіёна.

У 1658 годзе правінцыя па Роскільскім мірным дагаворы адыйшла да Швецыі. У 1693 годзе Гётэбарг стаў цэнтрам епархіі, а з 1700 года і цэнтрам правінцыі.

## Адміністрацыйны падзел 
Ландскап Бохуслен з'яўляецца традыцыйнай правінцыяй Швецыі і не мае адміністрацыйнай ролі, але мае культурнае і гістарычнае значэнне.

### Камуны 
На тэрыторыі ландскапа размешчаны такія камуны:
# Камуна Стромстад
# Камуна Танум
# Камуна Мункедаль (часткова)
# Камуна Сутэнес
# Камуна Лісекіль
# Камуна Лідчэпінг
# Камуна Ліла Эдэт (часткова)
# Камуна Удэвала
# Камуна Уруст
# Камуна Стэнунгсунд
# Камуна Чорн
# Камуна Кунгельв
# Камуна Гётэбарг (часткова)
# Камуна Ёкерэ

## Сімвалы ландскапа 
* Расліна: бружмель
* Рыба: скумбрыя
* Жывёла: цюлень звычайны
* Птушка: крывок

## Галерея 

Файл:Fotö-hamn.jpg|Мястэчка Ёкерэ
Файл:Munkedal-kapell-5.jpg|Царква ў Мункедалі
Файл:Kungälv city hall IMG 4924.jpg|Управа камуны ў Кунгельві
Файл:Bohuslan-landschaft.jpg|Краявіды Бохуслена
Файл:Gullmarsfjorden.JPG|Гульмар-фіёрд

## Гл. таксама 
* Адміністрацыйны падзел Швецыі
* Краі Швецыі
* Ландскап, Швецыя

## Спасылкі 
Катэгорыя:Правінцыі Швецыі
Каралеўская бібліятэка Швецыі

**Каралеўская бібліятэка Швецыі** () — найбуйнейшая навуковая бібліятэка Швецыі, размешчаная ў горадзе Стакгольме. Галоўная мэта бібліятэкі — збіраць усе публікацыі, якія выходзяць у Швецыі, а таксама замежныя публікацыі пра Швецыю і выданні шведскіх аўтараў у перакладзе.

## Гісторыя 
Бібліятэка была заснавана ў 1661 годзе ў сувязі з рашэннем аб абавязковым экзэмпляры ўсіх шведскіх публікацый. Аднак спачатку гаворка ішла не аб захаванні культурнай спадчыны, а аб праявах цэнзуры.

З 1997 года бібліятэка архівуе важныя шведскія інтэрнэт-рэсурсы, з 2004 года гэты электронны архіў знаходзіцца ў вольным доступе праз Інтэрнэт.

1 студзеня 2009 года адбылося зліццё нацыянальнай бібліятэкі са Шведскім дзяржаўным архівам фота і аўдыёматэрыялаў.

Бібліятэка з’яўляецца членам кансорцыума 60 буйных навуковых бібліятэк Еўропы CERL (Consortium of European Research Libraries).

Іншымі задачамі бібліятэкі з’яўляюцца каардынацыя працы шведскіх бібліятэк і бібліятэчнай інфармацыйнай сістэмы LIBRIS (Library Information Systems).

## Літаратура 
### Пра будынак бібліятэкі 
* Fredric Bedoire och Henrik O. Andersson (1977) [1973]. Stockholms byggnader: en bok om arkitektur och stadsbild i Stockholm (utgåva 3:e upplagan). Stockholm: Prisma. Libris 7406664. ISBN 91 518 1125 1
* Olof Hultin, Ola Österling, Michael Perlmutter (2002) [1998]. Guide till Stockholms arkitektur (utgåva 2:a upplagan). Stockholm: Arkitektur Förlag. Libris 8465772. ISBN 91 86050-58-3

## Спасылкі 
* Kungliga Biblioteket — афіцыйная старонка

Катэгорыя:Нацыянальныя бібліятэкі
Катэгорыя:Культура Стакгольма
Катэгорыя:Бібліятэкі Швецыі
Брыгіта Шведская

**Брыгіта Шведская**, *Біргіта* (шв. Birgitta; , Фінстад, Швецыя — , Рым, Італія) — каталіцкая святая, заснавальніца ордэна брыгітак, апякунка Еўропы.

## Сям’я 
Брыгіта нарадзілася ў 1303 годзе ў арыстакратычнай шведскай сям’і, яе бацька быў кіраўніком адной з буйных і значных шведскіх абласцей. У 13 гадоў яе выдалі замуж за высакароднага двараніна Ульфа Гудмарсана, у сямейным жыцці мела 8 дзяцей, адна з дачок св. Брыгіты была пазней праслаўлена, як Святая Кацярына Шведская. Яе сын Карл жыў пры двары каралевы Джаваны Неапалітанскай, якая прымусіла яго развесціся з жонкай. Не паспеўшы абвянчацца з каралевай, Карл памёр, і ў яго смерці Брыгіта і яе сям’я лічыла вінаватай каралеву.

## Біяграфія 
Нягледзячы на тое, што яе погляды фармаваліся ў арыстакратычным асяроддзі, Брыгіта з юнацкіх гадоў аддавала перавагу духоўным каштоўнасцям і мала клапацілася аб матэрыяльным, дапамагаючы бедным і хворым.

У 1344 годзе памёр муж Брыгіты, пасля чаго яна пасялілася побач з цыстэрцыянскім кляштарам Альвастра.

Брыгіце былі відзежы. У адным з такіх відзежаў у 1346 годзе Св. Брыгіта атрымала загад заснаваць новы манаскі ордэн. Кароль Швецыі Магнус Эрыксан быў прыхільны да гэтай ідэі і вылучыў зямлю ў Вадстэне пад будучы кляштар ордэна. Аднак Папа Рымскі Клімент VI з Авіньёна адхіліў прашэнне Св. Брыгіты.

У 1350 Брыгіта пераехала ў Рым, дзе жыла да самай смерці, за вылікам рэгулярных пілігрымак. Яны набыла ў Рыме добрую славу сваім дабрачынным жыццём і сваёй міласэрнасцю.

### Кананізацыя 
У 1391 годзе яна была кананізавана Папам Баніфацыем IX. У 1999 годзе была абвешчана заступніцай Еўропы Папам Янам Паўлам II. Памяць Св. Брыгіты ў Каталіцкай царкве — 23 ліпеня.

## Спасылкі 
* Сайт пра Св. Брыгіту 
* Каталіцкая энцыклапедыя

Катэгорыя:Каталіцкія святыя
Катэгорыя:Хрысціянскія святыя XIV стагоддзя
Катэгорыя:Хрысціянскія містыкі
Катэгорыя:Рэлігійныя дзеячы Швецыі
Катэгорыя:Святыя Швецыі
Катэгорыя:Пісьменніцы Сярэдневякоўя